b'\n_START_ARTICLE_\nHenri Fayol\n_START_SECTION_\nBiografiniai faktai. Svarbiausi darbai.\n_START_PARAGRAPH_\nFajolis gim\xc4\x97 Konstantinopolyje 1841 m. liepos 29 d. Mok\xc4\x97si Liono lic\xc4\x97juje, v\xc4\x97liau nacionalin\xc4\x97je Sent\xe2\x80\x93Etjeno auk\xc5\xa1tojoje mokykloje, kuri\xc4\x85 baig\xc4\x97 1860 m. b\xc5\xabdamas tik 19 met\xc5\xb3. Po to buvo priimtas \xc4\xaf Commenry, Fourchambault ir Decazeville kalnakasybos kompanij\xc4\x85, kurioje praleido 65 tolesnius savo gyvenimo metus. Kada A. Fajolis buvo vidurinio lygio vadovas, jis buvo pripa\xc5\xbeintas d\xc4\x97ka publikacij\xc5\xb3 apie geologinius tyrimus. Dirbdamas vyriausiu vadybininku jis apsaugojo savo kompanij\xc4\x85 nuo bankroto ir pavert\xc4\x97 j\xc4\x85 ekonomi\xc5\xa1kai stabilia ir techni\xc5\xa1kai pirmaujan\xc4\x8dia \xc4\xafmone. H. Fajolis liko kompanijos direktori\xc5\xb3 taryboje iki savo mirties 1925 m._NEWLINE_Fajolis gerai i\xc5\xa1man\xc4\x97 vadybininko darb\xc4\x85 ir jo s\xc4\x97km\xc4\x99 l\xc4\x97m\xc4\x97 ne technin\xc4\x97s \xc5\xbeinios, o puikus geb\xc4\x97jimas vadovauti. Savo vadybos metodus jis praktikoje tobulino 20 met\xc5\xb3 ir tik po to juos pateik\xc4\x97 savo veikaluose. Fajolio b\xc5\xabdai ir priemon\xc4\x97s nebuvo neapibr\xc4\x97\xc5\xbeti, prie\xc5\xa1ingai, jis siek\xc4\x97 juos supaprastinti. Nuo 1900 m. H. Fajolio mokslinis susidom\xc4\x97jimas vystant profesin\xc4\x99 veikl\xc4\x85 buvo susij\xc4\x99s daugiau su administraciniais klausimais negu su techniniais. Vienas i\xc5\xa1 jo darb\xc5\xb3, kur\xc4\xaf jis pateik\xc4\x97 1908 m. jubiliejiniame suva\xc5\xbeiavime \xe2\x80\x9eKaln\xc5\xb3 pramon\xc4\x97s \xc4\xafmoni\xc5\xb3 veikla\xe2\x80\x9d buvo stimulas para\xc5\xa1yti svarbiausi\xc4\x85 darb\xc4\x85 apie valdym\xc4\x85 \xe2\x80\x93 \xe2\x80\x9eAdministration industrielle at generale\xe2\x80\x9d (Bendrasis ir pramoninis valdymas) 1916 m. \xc5\xa0ios knygos d\xc4\x97ka A. Fajolis tapo gerai \xc5\xbeinomas vadybos specialistams tiek Europoje, tiek \xc5\xa0. Amerikoje (ypatingai i\xc5\xa1vertus veikal\xc4\x85 \xc4\xaf angl\xc5\xb3 kalb\xc4\x85 1925 ir 1949 m)._NEWLINE_Fajolis 1918 m. baig\xc4\x99s darb\xc4\x85 priva\xc4\x8diame sektoriuje vis\xc4\x85 energij\xc4\x85 skyr\xc4\x97 valstyb\xc4\x97s valdymo problemoms spr\xc4\x99sti. D\xc4\x97st\xc4\x97 valstybiniame kariniame institute ir \xc4\xafk\xc5\xabr\xc4\x97 administracini\xc5\xb3 tyrim\xc5\xb3 centr\xc4\x85, kurio tikslas buvo skleisti jo valdymo id\xc4\x97jas. A. Fajolis siek\xc4\x97 depolitizuoti ir pagerinti profesin\xc4\xaf valstybini\xc5\xb3 \xc4\xafstaig\xc5\xb3 lyg\xc4\xaf, atlikdamas \xc5\xa1viet\xc4\x97ji\xc5\xa1k\xc4\x85 darb\xc4\x85, vadovaudamasis Heldeno angli\xc5\xa1kosiomis reformomis ir \xc4\xafdiegdamas naujas valstybinio valdymo id\xc4\x97jas. A. Fajolis skepti\xc5\xa1kai vertino efektyv\xc5\xb3 valstyb\xc4\x97s valdym\xc4\x85 neatlikus jos strukt\xc5\xabros reorganizacijos. H. Fajolis aktyviai dalyvavo I-ojo ir II-jo tarptautinio kongreso darbuose, kur Tuo metu jis sprend\xc4\x97 valstyb\xc4\x97s valdymo problemas ir laik\xc4\x97si tos nuomon\xc4\x97s, kad atitinkama teorija vis\xc5\xb3 pirma turi atkreipti d\xc4\x97mes\xc4\xaf \xc4\xaf tai, kiek tinkamai organizuotas darbas auk\xc5\xa1\xc4\x8diausiuose vald\xc5\xbeios sluoksniuose, o ne \xc4\xaf tai, kaip gerai vykdomi sprendimai viduriniame administravimo lygmenyje. B\xc5\xabtent susir\xc5\xabpinimas auk\xc5\xa1\xc4\x8diausi\xc5\xb3 vald\xc5\xbeios sluoksni\xc5\xb3 organizacij\xc5\xb3 problemomis, kaip valstybini\xc5\xb3, taip ir pramonini\xc5\xb3, i\xc5\xa1skyr\xc4\x97 H. Fajol\xc4\xaf i\xc5\xa1 jo am\xc5\xbeinink\xc5\xb3._NEWLINE_Svarbiausi jo darbai: \xe2\x80\x9eBendrasis ir pramon\xc4\x97s valdymas\xe2\x80\x9d (1916 m.), \xe2\x80\x9eMokymas apie valdym\xc4\x85\xe2\x80\x9d (1916 m.), \xe2\x80\x9eDarbo mokslinis organizavimas\xe2\x80\x9d (1918 m.), \xe2\x80\x9ePozityvus valdymas\xe2\x80\x9d (1919 m.). (7, p. 839\xe2\x80\x93840).\n_START_SECTION_\nSvarbiausias H. Fajolio ind\xc4\x97lis\n_START_PARAGRAPH_\n\xc4\xaeved\xc4\x97 termin\xc4\x85 \xe2\x80\x9eadministravimas\xe2\x80\x9c (angl. \xe2\x80\x9emanagement\xe2\x80\x9c), kuriuo \xc4\xafvardijo vien\xc4\x85 i\xc5\xa1 \xc5\xa1e\xc5\xa1i\xc5\xb3 vadybos funkcij\xc5\xb3. Pasak jo, \xc5\xa1i funkcija lemia organizacijos s\xc4\x97km\xc4\x99 arba nes\xc4\x97km\xc4\x99. Galima teigti, jog administracin\xc4\x97 veikla \xe2\x80\x93 tai veikla, kuri\xc4\x85 atliekantys darbuotojai reguliuoja kit\xc5\xb3 darbuotoj\xc5\xb3 (vykdytoj\xc5\xb3) darb\xc4\x85.\n_START_SECTION_\nH. Fajolio 14 administravimo princip\xc5\xb3\n_START_PARAGRAPH_\nH. Fajolio teorijos pagrind\xc5\xb3 pagrindas yra suformuluoti ir detaliai i\xc5\xa1ai\xc5\xa1kinti 14 administravimo princip\xc5\xb3. \xc5\xa0tai \xc5\xa1ie principai:_NEWLINE_Darbo pasidalijimas. Kuo daugiau \xc5\xbemon\xc4\x97s specializuojasi tam tikroje srityje, tuo efektyviau jie atlieka savo darb\xc4\x85._NEWLINE_1 Vald\xc5\xbeia. Vadovai turi duoti nurodymus, kaip atlikti u\xc5\xbeduotis. Ta\xc4\x8diau ne visuomet pavyksta pasiekti paklusnumo ir tinkamo u\xc5\xbeduoties atlikimo, jei jie neturi asmeninio autoriteto (pavyzd\xc5\xbeiui, reikiamos kompetencijos)._NEWLINE_2 Drausm\xc4\x97. Organizacijos nariai turi gerbti joje galiojan\xc4\x8dias taisykles ir nuostatas. Fajolio nuomone, drausm\xc4\x99 garantuoja geras vadovavimas visuose organizacijos lygiuose._NEWLINE_3 Komand\xc5\xb3 vienov\xc4\x97. Kiekvienas darbuotojas turi gauti instrukcijas tik i\xc5\xa1 vieno asmens. Fajolio manymu, jei darbuotojas yra tiesiogiai pavaldus keliems vadovams, tai nei\xc5\xa1vengiami prie\xc5\xa1taravimai tarp instrukcij\xc5\xb3 ir neai\xc5\xa1kumai d\xc4\x97l vald\xc5\xbeios._NEWLINE_4 Krypties vienov\xc4\x97. Toms organizacijos operacijoms, kuri\xc5\xb3 tikslas tas pats, turi vadovauti tas pats vadovas pagal vien\xc4\x85 plan\xc4\x85._NEWLINE_5 Individuali\xc5\xb3 tiksl\xc5\xb3 pajungimas bendrai gerovei. Kad ir koks b\xc5\xabt\xc5\xb3 \xc4\xafsipareigojimas, darbuotoj\xc5\xb3 interesai negali b\xc5\xabti svarbesni u\xc5\xbe visos organizacijos interesus._NEWLINE_6 Atlyginimas. U\xc5\xbe atlikt\xc4\x85 darb\xc4\x85 turi b\xc5\xabti atlyginama teisingai ir darbdaviams, ir darbuotojams._NEWLINE_7 Centralizacija. Pavaldini\xc5\xb3 vaidmens suma\xc5\xbeinimas priimant sprendimus yra centralizacija, o j\xc5\xb3 vaidmens padidinimas \xe2\x80\x93 decentralizacija. Fajolis man\xc4\x97, kad vadovai galiausiai vis tiek turi b\xc5\xabti atsakingi u\xc5\xbe vis\xc4\x85 darb\xc4\x85, ta\xc4\x8diau kartu jie turi suteikti savo pavaldiniams pakankamai atsakomyb\xc4\x97s savo darbus tinkamai atlikti._NEWLINE_8 Hierarchija. Vald\xc5\xbeios linija organizacijoje \xe2\x80\x93 \xc5\xa1iandien da\xc5\xbenai \xc5\xbeymima tvarkingais keturkampiais ir linijomis organizacin\xc4\x97se strukt\xc5\xabrose \xe2\x80\x93 visada \xc4\xafmon\xc4\x97je \xe2\x80\x9ebr\xc4\x97\xc5\xbeiama\xe2\x80\x9d i\xc5\xa1 vir\xc5\xa1aus \xc4\xaf apa\xc4\x8di\xc4\x85 nuo auk\xc5\xa1\xc4\x8diausio iki \xc5\xbeemiausio valdymo lygio._NEWLINE_9 Tvarka. Med\xc5\xbeiagos ir \xc5\xbemon\xc4\x97s turi b\xc5\xabti reikiamoje vietoje reikiamu metu. \xc5\xbdmon\xc4\x97s turi u\xc5\xbeimti tokias pareigas ir dirbti tok\xc4\xaf darb\xc4\x85, kuriam jie labiausiai tinka._NEWLINE_10 Teisingumas. Vadovai turi b\xc5\xabti draugi\xc5\xa1ki ir teisingi savo pavaldiniams._NEWLINE_11 Personalo stabilumas. Didel\xc4\x97 darbuotoj\xc5\xb3 kaita trukdo organizacijai s\xc4\x97kmingai dirbti._NEWLINE_12 Iniciatyva. Pavaldiniams turi b\xc5\xabti leid\xc5\xbeiama patiems kurti ir \xc4\xafgyvendinti savo planus, netgi jei kartais gali pasitaikyti ir klaid\xc5\xb3._NEWLINE_13 Darbo pasidalijimas. Kuo daugiau \xc5\xbemon\xc4\x97s specializuojasi tam tikroje srityje, tuo efektyviau jie atlieka savo darb\xc4\x85_NEWLINE_14 Esprit de Corps (kolektyvo dvasia). Pasak Fajolio, j\xc4\x85 padeda ugdyti net ne\xc5\xbeym\xc5\xabs veiksniai. Pavyzd\xc5\xbeiui, jis si\xc5\xabl\xc4\x97 kur tik galima bendrauti tiesiogiai \xc5\xbeod\xc5\xbeiu, o ne formaliomis, ra\xc5\xa1ytin\xc4\x97mis priemon\xc4\x97mis._NEWLINE_\xc5\xa0tai vienos Amerikos kompanijos pavyzdys, parodantis, kad A. Fajolio valdymo principai veiksmingi:_NEWLINE_Did\xc5\xbeiausia Amerikos nam\xc5\xb3 remonto kompanija \xe2\x80\x9eHome Depot\xe2\x80\x9d taiko daugel\xc4\xaf A. Fajolio i\xc5\xa1kelt\xc5\xb3 id\xc4\x97j\xc5\xb3. Prie\xc5\xa1 naujos \xe2\x80\x9eHome Depot\xe2\x80\x9d parduotuv\xc4\x97s atidarym\xc4\x85 visi jos darbuotojai keturias savaites apmokomi. Siekiant palaikyti ry\xc5\xa1ius ir platinti informacij\xc4\x85 apie kompanij\xc4\x85, kas ketvirt\xc4\xaf 23 t\xc5\xabkstan\xc4\x8diams jos darbuotoj\xc5\xb3 rengiami sekmadieniniai ryto susitikimai. Susitikimai vyksta pavadinimu \xe2\x80\x9ePusry\xc4\x8diai su Bernie ir Arthuru\xe2\x80\x9d (\xe2\x80\x9eHome Depot \xc4\xafk\xc5\xabr\xc4\x97jais\xe2\x80\x9d). Laida tiesiogin\xc4\x97, galima keistis informacija, darbuotojai gali skambinti ir klausti kompanijos vadov\xc5\xb3. \xe2\x80\x9eHome Depot\xe2\x80\x9d taip pat turi savo televizijos stot\xc4\xaf. Ji kuria programas, skirtas apmokyti naujus \xe2\x80\x9eHome Depot\xe2\x80\x9d parduotuvi\xc5\xb3 darbuotojus \xe2\x80\x9eaptarnavimo dvasios\xe2\x80\x9d._NEWLINE_\xe2\x80\x9eHome Depot\xe2\x80\x9d lavina ir klientus. Parduotuv\xc4\x97s si\xc5\xablo konsultacijas, per kurias personalas ar tiek\xc4\x97j\xc5\xb3 atstovai moko \xc4\xafgyvendinti \xc4\xafvairius nam\xc5\xb3 remonto projektus. \xe2\x80\x9eHome Depot\xe2\x80\x9d stengiasi atlikti remont\xc4\x85 remdamasi klient\xc5\xb3 patirtimi bei pasi\xc5\xablymais. Pavyzd\xc5\xbeiui, kai rangovai papra\xc5\xa1\xc4\x97 specialaus prekystalio atsiskaitymui \xc5\xa1alia medienos sand\xc4\x97lio, \xe2\x80\x9eHome Depot\xe2\x80\x9d sutiko ir pamat\xc4\x97, jog \xc5\xa1is pokytis pagreitino prekystalio \xe2\x80\x9eprie\xc5\xa1 parduotuv\xc4\x99\xe2\x80\x9d atsiradim\xc4\x85. Komandos dvasia, keitimasis informacija bei kokybi\xc5\xa1kas klient\xc5\xb3 aptarnavimas, b\xc5\xabdingi \xe2\x80\x9eHome Depot\xe2\x80\x9d, pad\xc4\x97jo jai tapti dominuojan\xc4\x8dia (115 mlrd. doleri\xc5\xb3) nam\xc5\xb3 remonto \xc5\xa1akoje. 1993 m. i\xc5\xa1 404 stambi\xc5\xb3j\xc5\xb3 JAV korporacij\xc5\xb3 \xe2\x80\x9eHome Depot\xe2\x80\x9d tapo antra pagal patrauklum\xc4\x85 firma._NEWLINE_A. Fajolis puikiai suprato, kad, administruojant organizacij\xc4\x85, \xc5\xa1ios veiklos kokyb\xc4\x97 pirmiausiai priklauso nuo vadovaujan\xc4\x8dio personalo. Tod\xc4\x97l svarbi jo tyrin\xc4\x97jim\xc5\xb3 sritis \xe2\x80\x93 vadov\xc5\xb3 kvalifikacija, j\xc5\xb3 savyb\xc4\x97s, darbo organizavimo ypatumai. Nagrin\xc4\x97damas \xc5\xa1iuos klausimus jis daug d\xc4\x97mesio skiria vadov\xc5\xb3 rengimo ir kvalifikacijos tobulinimo sferai, si\xc5\xablo organizuoti specialius administratori\xc5\xb3 kursus, akumuliuoti talenting\xc5\xb3 vadov\xc5\xb3 patyrim\xc4\x85, j\xc4\xaf skleisti, kviesti juos d\xc4\x97styti tokiuose kursuose, sudaryti jiems s\xc4\x85lygas i\xc5\xa1d\xc4\x97styti savo patyrim\xc4\x85 straipsniuose, traktatuose, referatuose._NEWLINE_Fajolio teorija \xc5\xbeaibi\xc5\xa1kai paplito Europoje ir \xc5\xa0iaur\xc4\x97s Amerikoje. Ta\xc4\x8diau did\xc5\xbeiausi\xc4\x85 darb\xc4\x85 vystant A. Fajolio fundamentalias nuostatas atliko amerikie\xc4\x8di\xc5\xb3 mokslininkai L. Gjulikas ir L. Urvikas.\n_START_SECTION_\nVadovo kompetencija m\xc5\xabs\xc5\xb3 dienomis\n_START_PARAGRAPH_\nAnks\xc4\x8diau aptar\xc4\x97me vadovo kvalifikacijos \xc5\xbeini\xc5\xb3 strukt\xc5\xabr\xc4\x85 remiantis H. Fajolio nustatytais reikalavimais. I\xc5\xa1 lentel\xc4\x97s matome: juo auk\xc5\xa1tesnis valdymo lygis, juo vadovui ma\xc5\xbeiau reikia technini\xc5\xb3 \xc5\xbeini\xc5\xb3, o daugiau \xc5\xbeini\xc5\xb3 apie valdym\xc4\x85. \xc5\xa0is teiginys aktualus ir \xc5\xa1iandien._NEWLINE_Vadovo kompetentingum\xc4\x85, jo ra\xc5\xa1tingum\xc4\x85 galime nusakyti keliais lygiais._NEWLINE_Ekonominis ra\xc5\xa1tingumas. Dabar svarbu dirbti efektyviai, tod\xc4\x97l ekonominis m\xc4\x85stymas ir ekonomin\xc4\x97 veikla u\xc5\xbeima svarbi\xc4\x85 viet\xc4\x85._NEWLINE_Ekonominis m\xc4\x85stymas \xe2\x80\x93 geb\xc4\x97jimas suvokti ekonominio gyvenimo s\xc4\x85lygas, i\xc5\xa1manyti ekonomines kategorijas, s\xc4\x85vokas, apibendrinimus, suprasti rinkos d\xc4\x97snius. Juolab ekonomin\xc4\x97 veikla nesiformuoja savaime. J\xc5\xb3 ugdymas reikalauja profesinio parengimo. Tai s\xc4\x85lygi\xc5\xa1kai galime laikyti antruoju ra\xc5\xa1tingumo lygiu._NEWLINE_Informacinis ra\xc5\xa1tingumas. Vadovams artimiausioje ateityje reik\xc4\x97s kur kas daugiau \xc5\xbeini\xc5\xb3 taikant naujausias informacines technologijas, ypa\xc4\x8d sprend\xc5\xbeiant operatyvius ir perspektyvinius gamybos, prognozavimo, konjunkt\xc5\xabros klausimus, priimant sprendimus med\xc5\xbeiag\xc5\xb3 ekonomijos, optimalios technologijos, efektyvumo klausimais. \xc5\xa0is kompetentingumo lygis nusakomas ne geb\xc4\x97jimu programuoti (tam rengiami specialistai), o geb\xc4\x97jimu suvokti \xc5\xa1i\xc5\xb3 technologij\xc5\xb3 galimybes, kelti joms u\xc5\xbedavinius, priversti jas talkinti efektyvumui. Valdymo sistemoje formuojasi naujos profesijos: telekomunikacijos in\xc5\xbeinierius; taikomasis programuotojas; sisteminis analitikas; informacini\xc5\xb3 sistem\xc5\xb3 koordinatorius; dokument\xc5\xb3 apyvartos organizatorius. Tai tre\xc4\x8diasis ra\xc5\xa1tingumo lygis._NEWLINE_Psichologinis ra\xc5\xa1tingumas. Gyvenimo ir valdymo demokratizavimo s\xc4\x85lygomis jau\xc4\x8diami ry\xc5\xa1k\xc5\xabs poslinkiai sprend\xc5\xbeiant socialinius visuomen\xc4\x97s ir gamybos klausimus. Numatoma, kad ateityje valdymo procese daug\xc4\x97s socialini\xc5\xb3-psichologini\xc5\xb3 veiksni\xc5\xb3, kadangi jau dabar ai\xc5\xa1ku, jog ne\xc4\xafvertinus kolektyvinio darbo socialini\xc5\xb3-psichologini\xc5\xb3 veiksni\xc5\xb3 ir \xc4\xaf juos neatsi\xc5\xbevelgus, pa\xc5\xbeanga kuri vyksta m\xc5\xabs\xc5\xb3 aplinkoje, neduoda norimo efekto._NEWLINE_Valdymas \xe2\x80\x93 pirmiausia darbas su \xc5\xbemon\xc4\x97mis. Pirma efektyvaus valdymo s\xc4\x85lyga \xe2\x80\x93 gerai pa\xc5\xbeinti \xc5\xbemones, t. y. \xc5\xbeinoti j\xc5\xb3 psichologij\xc4\x85. Nepa\xc5\xbe\xc4\xafstant darbuotoj\xc5\xb3, ne\xc5\xbeinant potenciali\xc5\xb3 j\xc5\xb3 galimybi\xc5\xb3, ypa\xc4\x8d vidinio pasaulio, negalima j\xc5\xb3 efektyviai veikti._NEWLINE_Be to, vadovas privalo gerai i\xc5\xa1manyti kolektyvinio darbo psichologij\xc4\x85. Kiekvienam kolektyvinio darbo dalyviui reikia toki\xc5\xb3 savybi\xc5\xb3, kuri\xc5\xb3 nereikia dirbant individualiai._NEWLINE_Vadinasi, valdymas \xe2\x80\x93 tai ne tik mokslas, bet ir menas._NEWLINE_Did\xc4\x97jant \xc5\xbemogaus veiksnio svarbai, vadovui vis daugiau reik\xc4\x97s kult\xc5\xabros \xc5\xbeini\xc5\xb3 auk\xc5\xa1tos bendravimo su darbuotojais etikos, jis prival\xc4\x97s geriau i\xc5\xa1manyti komunikacijos kolektyve teorij\xc4\x85, jos formas ir galimybes. Tod\xc4\x97l vadovas tur\xc4\x97s b\xc5\xabti geriau teori\xc5\xa1kai pasireng\xc4\x99s, ypa\xc4\x8d filosofijos, psichologijos, sociologijos, socialin\xc4\x97s psichologijos, ekonomin\xc4\x97s psichologijos ir teis\xc4\x97s klausimais. Tai s\xc4\x85lygi\xc5\xa1kai galima pavadinti ketvirtuoju vadovo ra\xc5\xa1tingumo lygiu._NEWLINE_Ekologinis ra\xc5\xa1tingumas. Ypa\xc4\x8d svarbi yra ra\xc5\xa1tingumo sudedamoji dalis \xe2\x80\x93 ekologinis ra\xc5\xa1tingumas, t. y. ekologini\xc5\xb3 \xc5\xbeini\xc5\xb3 b\xc5\xabtin\xc4\x85 minimum\xc4\x85. Vadov\xc5\xb3 ir specialist\xc5\xb3 ekologinio \xc5\xa1vietimo poreikis \xe2\x80\x93 negin\xc4\x8dijamas._NEWLINE_\xc5\xbdmoni\xc5\xb3 gamybin\xc4\x97 veikla \xc5\xa1iuo metu prilyginama globaliniams gamtos procesams. Pl\xc4\x97todami gamyb\xc4\x85, mes ma\xc5\xbeai domim\xc4\x97s gamta, gamybos padariniais jai. Neigiamus aplinkos u\xc5\xbeter\xc5\xa1tumo padarinius jau\xc4\x8diame vis da\xc5\xbeniau ir rim\xc4\x8diau.. Vadovui reikia gerai pa\xc5\xbeinti aplink\xc4\x85, kurioje gyvena ir dirba, pa\xc5\xbeinti jos istorij\xc4\x85, sudedamuosius komponentus, j\xc5\xb3 ry\xc5\xa1\xc4\xaf, \xc5\xbemogaus ir gamtos santyki\xc5\xb3 prigimt\xc4\xaf ir esm\xc4\x99. Deja, gamybos vadovai stengiasi tik kiek galima daugiau paimti i\xc5\xa1 gamtos, ma\xc5\xbeai r\xc5\xabpinasi rytdiena. Ry\xc5\xa1kiau ims ger\xc4\x97ti m\xc5\xabs\xc5\xb3 aplinka tik tada, kada ekologin\xc4\x97 kult\xc5\xabra taps m\xc5\xabs\xc5\xb3 technin\xc4\x97s ir gamybin\xc4\x97s kult\xc5\xabros pagrindu, kada vadovas, atsistoj\xc4\x99s ant pirmojo valdymo hierarchijos laiptelio, prisieks nekenkti gamtai._NEWLINE_Aplinkos apsauga tiesiogiai susijusi su gamyba: kuo daugiau gaminame, tuo labiau ter\xc5\xa1iame aplink\xc4\x85. Ateityje, norint patenkinti did\xc4\x97jan\xc4\x8dius poreikius, reik\xc4\x97s kur kas geriau subalansuoti gamybos produkcijos konjunkt\xc5\xabros klausimus su ekologin\xc4\x97mis problemomis. Tod\xc4\x97l ekologini\xc5\xb3 \xc5\xbeini\xc5\xb3 minimumas, arba ekologinis ra\xc5\xa1tingumas, turi tapti kiekvieno \xc5\xbemogaus, juolab gamybos vadovo kult\xc5\xabros bruo\xc5\xbeu, jo turinio dalimi. Tai s\xc4\x85lygi\xc5\xa1kai galima pavadinti penktuoju vadovo ra\xc5\xa1tingumo lygiu.'